b'\n_START_ARTICLE_\nVolnatoglavi osat\n_START_SECTION_\nOpis rastline\n_START_PARAGRAPH_\nSteblo nosi liste, ki so na spodnji strani belo polsteni, in velike cvetne ko\xc5\xa1ke z rde\xc4\x8de vijoli\xc4\x8dastimi cvetovi. Cvetne ko\xc5\xa1ke prekriva gost puh, ki spominja na paj\xc4\x8devino. Pri nas cvete od julija do septembra. Cvetovi so dvospolni (imajo \xc5\xbeenske in mo\xc5\xa1ke organe). Opra\xc5\xa1ujejo jih \xc4\x8debele, muhe, metulji in hro\xc5\xa1\xc4\x8di. Rastlina je samoplodna._NEWLINE_Rastlina ima rada pe\xc5\xa1\xc4\x8deno in ilovnato zemljo. Ne raste v sen\xc4\x8dnatih predelih. Zahteva vla\xc5\xbeno prst.\n_START_SECTION_\nRaz\xc5\xa1irjenost\n_START_PARAGRAPH_\nVolnatoglavi osat je raz\xc5\xa1irjen v osrednji Evropi, od Velike Britanije, Francije in Nizozemske do Balkana in Zgornje Volge._NEWLINE_Najdemo ga na travnikih, na odprtem grmi\xc4\x8devju in obcestni robovih na apnen\xc4\x8dasti zemlji.\n_START_SECTION_\nGojitev\n_START_PARAGRAPH_\nRastlina se goji brez te\xc5\xbeav in uspeva v ob\xc4\x8dajni vrtni zemlji na soncu.'